.ברזירור!, ‎ רזון ‎ ושלטון‎ 

ההון ‎ מקדש ‎ את ‎ יציבות ‎ השלטון ‎ -  זה ‎ שמבטיח ‎ לו ‎ שיוכל ‎ להמשיך ‎ לנצל ‎ את‎ 
העובדים ‎ ללא ‎ הפרעה. ‎ אך ‎ כאשר ‎ הסתירות ‎ החברתיות ‎ מעמיקות ‎ והשלטון‎ 
הדמוקרטי ‎ אינו ‎ יציב ‎ דיו ‎ -  מעתיק ‎ ההון ‎ את ‎ תמיכתו ‎ למי ‎ שמכונה ‎ "איש ‎ חזק".‎ 


מערכת ‎ הבחירות ‎ לכנסת ‎ ה-18 ‎ תילמד, ‎ ככל ‎ הנראה,‎ 
כאירוע ‎ פוליטי ‎ משמעותי ‎ ביחסי ‎ הון ‎ ושלטון ‎ בישראל. ‎ אולם‎ 
מאחר ‎ שרשימה ‎ זו ‎ נכתבת ‎ עוד ‎ לפני ‎ הבחירות, ‎ לא ‎ תהיה ‎ בה‎ 
התייחסות ‎ לתוצאות, ‎ אלא ‎ לנטיות ‎ הפוליטיות, ‎ שבאו ‎ לידי‎ 
ביטוי ‎ במערכת ‎ הבחירות ‎ עצמה.‎ 

בעלי ‎ ההון ‎ בישראל, ‎ כמו ‎ בכל ‎ מקום ‎ אחר ‎ בעולם, ‎ מקדשים‎ 
את ‎ היציבות ‎ הפוליטית, ‎ המאפשרת ‎ להם ‎ להמשיך ‎ בניצול‎ 
המעמדי ‎ של ‎ העובדים, ‎ בצבירת ‎ ההון ‎ ובריכוז ‎ השליטה‎ 
הכלכלית ‎ והפוליטית. ‎ כל ‎ עוד ‎ הם ‎ מסוגלים ‎ להשיג ‎ את‎ 
היציבות ‎ החיונית ‎ הזאת ‎ באמצעות ‎ כלים ‎ דמוקרטיים ‎ -  הם‎ 
עוטים ‎ את ‎ גלימת ‎ הדמוקרטיה ‎ הייצוגית. ‎ אך ‎ כאשר ‎ הסתירות‎ 
החברתיות ‎ מעמיקות, ‎ למשל ‎ בתנאים ‎ של ‎ משבר ‎ כלכלי ‎ עמוק,‎ 
וכאשר ‎ השלטון ‎ הדמוקרטי ‎ אינו ‎ מגלה ‎ יציבות ‎ מספקת‎ 
(לטעמם ‎ של ‎ בעלי ‎ ההון) ‎ ובחירות ‎ כלליות ‎ נערכות ‎ אחת‎ 
לשנתיים, ‎ במקום ‎ אחת ‎ לארבע ‎ שנים ‎ -  או ‎ אז ‎ מעבירים ‎ בעלי‎ 
ההון ‎ את ‎ תמיכתם ‎ למי ‎ שיבטיח ‎ את ‎ יציבות ‎ השלטון ‎ של ‎ ההון‎ 
גם ‎ באמצעים ‎ לא-דמוקרטיים ‎ ואפילו ‎ אנטי־דמוקרטיים. ‎ אז‎ 
זוכה ‎ לעדנה ‎ פוליטית ‎ ותקשורתית ‎ אותו ‎ "איש ‎ חזק", ‎ אשר‎ 
מבטיח ‎ "חוק ‎ וסדר" ‎ ו״אין ‎ אזרחות ‎ בלי ‎ נאמנות".‎ 

תמיכתם ‎ של ‎ בעלי ‎ ההון ‎ במנהיג ‎ זה ‎ או ‎ אחר ‎ ובזרם ‎ פוליטי‎ 
זה ‎ או ‎ אחר ‎ מתבטאת ‎ בצורות ‎ מגוונות: ‎ התגייסות ‎ התקשורת‎ 
הפרטית ‎ למתן ‎ לגיטימציה ‎ לזרם ‎ שנראה ‎ קודם ‎ לכן ‎ מוקצה‎ 
מחמת ‎ קיצוניות; ‎ השלמה ‎ של ‎ האליטות ‎ הפוליטיות ‎ נתמכות‎ 
ההון ‎ עם ‎ ירידת ‎ כוחן ‎ ופזילה ‎ גוברת ‎ שלהן ‎ לברית ‎ עם ‎ הזרם‎ 
העולה ‎ של ‎ "האיש ‎ החזק"; ‎ ניהול ‎ מערכה ‎ אנטי-דמוקרטית‎ 
על-ידי ‎ הממסד ‎ הקיים, ‎ למשל ‎ בצורה ‎ של ‎ אישור ‎ חוקים ‎ אנטי-‎ 
דמוקרטיים ‎ וגזעניים ‎ בכנסת, ‎ וזאת ‎ באמצעות ‎ הרוב ‎ הממסדי‎ 
הקיים.‎ 

במקביל ‎ קיימת ‎ גם ‎ התמיכה ‎ הישירה ‎ באמצעות ‎ מימון ‎ של‎ 
מערכות ‎ בחירות ‎ בידי ‎ בעלי ‎ הון, ‎ אשר ‎ גם ‎ מפתחים ‎ יחסי ‎ קרבה‎ 
וידידות ‎ אישיים ‎ עם ‎ הפוליטיקאים ‎ הקיימים ‎ וה״מבטיחים",‎ 
וזאת ‎ במטרה ‎ שהאינטרסים ‎ שלהם ‎ יתבטאו ‎ בצעדי ‎ המדיניות‎ 
שיינקטו ‎ בעתיד.‎ 


בהקשר ‎ זה ‎ מעורר ‎ עניין ‎ התחקיר ‎ של ‎ הדר ‎ חורש ‎ על ‎ יחסי‎ 
הון ‎ ושלטון, ‎ שראה ‎ אור ‎ ב״מעריב" ‎ בשבוע ‎ שעבר, ‎ ואשר‎ 
מבוסס ‎ על ‎ רשימות ‎ התורמים ‎ המפורטות, ‎ שנמסרו ‎ למבקר‎ 
המדינה. ‎ רשימות ‎ אלה ‎ חושפות ‎ טפח ‎ מקשריהם ‎ האמיצים ‎ של‎ 
הפוליטיקאים ‎ ואנשי ‎ העסקים.‎ 

תרומה ‎ למסע ‎ בחירות ‎ של ‎ פוליטיקאי ‎ אינה ‎ סתם ‎ תמיכה‎ 
ברעיון ‎ פוליטי ‎ -  היא ‎ תמיכה ‎ אישית ‎ באדם ‎ עצמו, ‎ שיכולה‎ 
להפוך ‎ את ‎ הפוליטיקאי ‎ לאסיר ‎ תודה ‎ -  כך ‎ כתב ‎ הדר ‎ חורש‎ 
בכתבתו ‎ שכותרתה‎ :  ״מההון ‎ -  לשלטון".‎ 

לדברי ‎ חורש, ‎ באמצעות ‎ התרומות ‎ קונים ‎ הנבחרים, ‎ פשוטו‎ 
כמשמעו, ‎ את ‎ דרכם ‎ לכיסא. ‎ המימון ‎ מאפשר ‎ להם ‎ לרכוש‎ 
פליירים, ‎ סטיקרים, ‎ פעילי ‎ שטח ‎ ובאנרים ‎ באינטרנט, ‎ לשכור‎ 
יועצים ‎ ולממן ‎ סקרים.‎ 

והנה ‎ כמה ‎ דוגמאות ‎ לתרומות ‎ שניתנו ‎ למתמודדים‎ 
בפריימריס, ‎ שנערכו ‎ בשנה ‎ החולפת ‎ בכמה ‎ מפלגות. ‎ פרופ׳‎ 
אביש■ ‎ ברוורמן, ‎ למשל, ‎ ניצל ‎ את ‎ קשריו ‎ הקודמים ‎ כנשיא‎ 
אוניברסיטת ‎ בן ‎ גוריון ‎ בנגב, ‎ וזכה ‎ לתרומות ‎ מבעלי ‎ ההון‎ 
הבאים: ‎ הבנקאי ‎ היהודי-שוויצרי ‎ אדגר ‎ דה-פיצ׳וטו, ‎ הנחשב‎ 
גדול ‎ הבנקאים ‎ היהודים; ‎ אפרים ‎ אילין; ‎ מנכ״ל ‎ דסק״ש‎ 
לשעבר ‎ דב ‎ תדמור; ‎ אורית ‎ גדיש, ‎ יו״ר ‎ חברת ‎ הייעוץ‎ 
הבינלאומית ‎ ביין ‎ אנד ‎ קומפני, ‎ והרשימה ‎ עוד ‎ ארוכה.‎ 

רשימת ‎ תורמיו ‎ של ‎ השר ‎ ■צחק ‎ הרצוג, ‎ שנמנה ‎ עם ‎ הצמרת‎ 
העסקית ‎ כשותף ‎ במשרד ‎ עורכי ‎ הדין ‎ הגדול ‎ בישראל, ‎ הרצוג-‎ 
פוקס-נאמן, ‎ כוללת ‎ את ‎ המיליארדר ‎ צ׳ארלס ‎ ברונפמן, ‎ את‎ 
הבנקאי ‎ מייקל ‎ שטיינהראט, ‎ את ‎ איש ‎ העסקים ‎ (ידידו ‎ של‎ 
אולמרט) ‎ דניאל ‎ אברמס, ‎ ואת ‎ סוחר ‎ הנשק ‎ דויד ‎ קוליץ.‎ 

הודעה ‎ לקורא■ ‎ "זו ‎ הדרך"‎ 

תוצאות ‎ הבחירות ‎ יפורסמו‎ 

בגיליון ‎ הבא ‎ של ‎ "זו ‎ הדרך".‎ 

דיווח ‎ שוטף ‎ על ‎ מהלך ‎ הבחירות ‎ והתוצאות ‎ מתפרסם‎ 
באתר ‎ חד״ש ‎ 9.11־ 2009. 01 ו3381>3ו1.ע/ץע/\ע/ץ‎ 


מול ‎ הכיבוש/2‎ 


ביקורת ‎ של ‎ האו״ם ‎ על ‎ מיעוט ‎ הסיוע‎ 
שישראל ‎ מתירה ‎ להכניס ‎ לרצועה‎ 

"מספר ‎ מטעני ‎ הסיוע, ‎ אותו ‎ מתירים ‎ שלטונות ‎ ישראל‎ 
להכניס ‎ לרצועת ‎ עזה ‎ על ‎ בסיס ‎ יומי, ‎ נותר ‎ בלתי ‎ מספיק,‎ 
וארגוני ‎ הסיוע ‎ ממשיכים ‎ להתמודד ‎ עם ‎ הגבלות ‎ גישה ‎ רציניות‎ 
לרצועה. ‎ הגבלות ‎ אלה ‎ משבשות ‎ את ‎ יכולתם ‎ של ‎ ארגוני‎ 
הסיוע ‎ לתת ‎ מענה ‎ אפקטיבי ‎ וזמין ‎ לצרכים ‎ הדחופים ‎ של‎ 
האוכלוסייה״ ‎ -  כך ‎ קובע ‎ דו״ח ‎ של ‎ המשרד ‎ לעניינים‎ 
הומניטאריים ‎ של ‎ האו״ם ‎ בשטחים ‎ הפלסטיניים, ‎ שפורסם‎ 
בשבוע ‎ שעבר. ‎ עוד ‎ ציינו ‎ אנשי ‎ האו״ם ‎ כי ‎ תקריות ‎ אלימות‎ 
ממשיכות ‎ לסכן ‎ את ‎ יציבות ‎ הפסקת ‎ האש, ‎ שיושמה ‎ על ‎ ידי‎ 
ישראל ‎ באורח ‎ חד ‎ צדדי ‎ ב- ‎ 18  בינואר, ‎ ובהמשך ‎ גם ‎ על ‎ ידי‎ 
חמאס ‎ ופלגים ‎ פלסטיניים ‎ נוספים.‎ 

נציגי ‎ האו״ם ‎ עסוקים ‎ בהערכת ‎ הצרכים ‎ והנזקים. ‎ 22  ימי‎ 
הקרבות ‎ הותירו ‎ יותר ‎ מ-1,300 ‎ פלסטינים ‎ הרוגים ‎ ומעל ‎ ל־‎ 
5,300  פלסטינים ‎ פצועים, ‎ וכן ‎ שלושה ‎ אזרחים ‎ ישראלים‎ 
הרוגים ‎ ו-182 ‎ ישראלים ‎ פצועים. ‎ במהלך ‎ העימות ‎ נגרם ‎ נזק‎ 
רחב ‎ היקף ‎ לבתי ‎ עסק, ‎ לתשתיות ‎ ציבוריות ‎ וחקלאיות. ‎ כמו ‎ כן,‎ 
סביר ‎ להניח ‎ כי ‎ מעשי ‎ האיבה ‎ הותירו ‎ חותם ‎ רגשי ‎ ופסיכולוגי‎ 
על ‎ האוכלוסייה. ‎ המצב ‎ ההומניטרי ‎ ברצועת ‎ עזה ‎ היה ‎ קשה‎ 
עוד ‎ לפני ‎ פרוץ ‎ העימות, ‎ וזאת ‎ עקב ‎ הסגר ‎ שנמשך ‎ 18 
חודשים, ‎ כאשר ‎ 80%  מאוכלוסיית ‎ הרצועה ‎ כבר ‎ הייתה ‎ תלויה‎ 
בסיוע ‎ מהאו״ם. ‎ ארגוני ‎ הסיוע ‎ מתמקדים ‎ כעת ‎ בשיקום‎ 
השירותים ‎ הבסיסיים, ‎ כולל ‎ מים, ‎ בריאות, ‎ מזון, ‎ סיוע‎ 
במזומנים, ‎ חינוך ‎ ותמיכה ‎ פסיכו-סוציאלית. ‎ החלו ‎ עבודות‎ 
לתיקון ‎ מבני ‎ מגורים, ‎ מערכות ‎ המים ‎ והתברואה, ‎ מתקני‎ 
בריאות ‎ ותשתיות ‎ חיוניות ‎ אחרות.‎ 

ב-2 ‎ בפברואר ‎ הושקה ‎ בדנבה ‎ מגבית ‎ החירום ‎ המיוחדת‎ 
לרצועת ‎ עזה: ‎ 613  מיליון ‎ דולר ‎ למימון ‎ 106  פרויקטים ‎ של‎ 
ארגונים ‎ לא-ממשלתיים ‎ ו-82 ‎ פרויקטים ‎ של ‎ סוכנויות ‎ האו״ם.‎ 
פרויקטים ‎ אלה ‎ אמורים ‎ לתת ‎ מענה ‎ לצורכי ‎ השיקום‎ 
ההומניטרי ‎ הראשוני ‎ של ‎ אוכלוסיית ‎ עזה.‎ 

תוכנית ‎ הסיוע ‎ המפורטת ‎ ותמצית ‎ בעברית ‎ של ‎ דו״ח ‎ האו״ם‎ 
על ‎ המצב ‎ בעזה ‎ -  באתר ‎ §־נ1.0ק001100.׳\\¥\¥\‎ 

בהאג ‎ שוקלים ‎ לתבוע ‎ מפקדים‎ 
בצה״ל ‎ בגין ‎ פשעי ‎ מלחמה ‎ בעזה‎ 

בית ‎ הדין ‎ הפלילי ‎ הבינלאומי ‎ בהאג‎ (הולנד) ‎ בוחן ‎ דרכים‎ 
לתבוע ‎ מפקדים ‎ ישראלים ‎ בגין ‎ פשעי ‎ מלחמה ‎ ברצועת ‎ עזה ‎ ־ 
כך ‎ דיווח ‎ היומון ‎ הלונדוני ‎ "טיימס" ‎ בשבוע ‎ שעבר.‎ 

הפשעים ‎ המיוחסים ‎ לצה״ל ‎ כוללים ‎ שימוש ‎ בזרחן ‎ לבן‎ 
קטלני ‎ באזורים ‎ מאוכלסים ‎ בצפיפות. ‎ ישראל ‎ הכחישה‎ 
תחילה, ‎ כי ‎ היא ‎ משתמשת ‎ בכלי ‎ נשק ‎ זה ‎ הגורם ‎ לכוויות, ‎ אך‎ 
מאוחר ‎ יותר ‎ הודתה ‎ בכך ‎ שנעשה ‎ בו ‎ שימוש, ‎ ובצה״ל ‎ הורו‎ 
על ‎ פתיחת ‎ חקירה ‎ בנושא.‎ 

ארגונים ‎ פלסטיניים ‎ כבר ‎ עתרו ‎ לבית ‎ הדין ‎ בהאג, ‎ אלא ‎ שאז‎ 
נאמר ‎ להם, ‎ כי ‎ לא ‎ ניתן ‎ לגבש ‎ תיק ‎ נגד ‎ ישראל, ‎ משום ‎ שאינה‎ 
חתומה ‎ על ‎ המסמך, ‎ שהסדיר ‎ את ‎ הקמת ‎ בית ‎ הדין ‎ הבינלאומי‎ 
־  אמנת ‎ רומא. ‎ ואולם ‎ לאחרונה ‎ אמר ‎ התובע ‎ לואיס ‎ מורנו־‎ 
אוקמפו ‎ ל״טיימס", ‎ שהוא ‎ שוקל ‎ לגבש ‎ תיק, ‎ בגין ‎ הפשעים‎ 
שבוצעו ‎ בעזה, ‎ שיתייחס ‎ לתחום ‎ השיפוט ‎ הפלסטיני. ‎ ארגונים‎ 
פלסטיניים ‎ טענו, ‎ כי ‎ הרשות ‎ הפלסטינית ‎ היא ‎ מדינה ‎ דה-פקטו‎ 
בשטחים ‎ שבהם ‎ בוצעו ‎ הפשעים ‎ שבהם ‎ מדובר.‎ 


מכתב ‎ למערכת‎ 

בחד״ש ‎ מצאתי ‎ חברים ‎ אמיתיים‎ 

שמי ‎ סלבה, ‎ אני ‎ אזרח ‎ ישראלי ‎ ממוצא ‎ רוסי, ‎ שבמהלך‎ 
מלחמת ‎ עזה ‎ עברתי ‎ תהליך ‎ משמעותי ‎ בהתפתחותי ‎ האישית,‎ 
שגרם ‎ לי ‎ לעיין ‎ מחדש ‎ בערכים ‎ של ‎ החברה, ‎ בה ‎ אני ‎ חי.‎ 

לפני ‎ המלחמה ‎ הייתי ‎ פעיל ‎ שלום ‎ צנוע ‎ והאמנתי ‎ שניתן‎ 
להשיג ‎ שלום ‎ בין ‎ ערבים ‎ ליהודים ‎ רק ‎ בדרך ‎ של ‎ פיוס ‎ בין‎ 
אנשים ‎ פשוטים, ‎ לא ‎ ברמה ‎ פוליטית. ‎ עשיתי ‎ צעדים ‎ קטנים‎ 
בכיוון ‎ זה. ‎ יחד ‎ עם ‎ זאת, ‎ לא ‎ הייתה ‎ לי ‎ התנגדות ‎ עקרונית‎ 
לשירות ‎ צבאי ‎ בתור ‎ קצין ‎ מילואים ‎ בפיקוד ‎ העורף. ‎ אולם‎ 
מלחמת ‎ עזה ‎ גרמה ‎ לי ‎ לפקוח ‎ עיניים. ‎ נחשפתי ‎ לתמונות‎ 
מזעזעות ‎ של ‎ הרג ‎ ופציעה ‎ של ‎ אזרחים, ‎ רעב, ‎ מצוקה ‎ וסבל‎ 
אנושי ‎ רב ‎ ממדים ‎ בעזה. ‎ שמתי ‎ לב ‎ שבתגובה ‎ לכך,‎ 
התקשורת ‎ הישראלית ‎ השמיעה ‎ טיעונים ‎ שונים, ‎ במטרה‎ 
להפחית ‎ מההלם, ‎ שתמונות ‎ אלה ‎ מטילות ‎ על ‎ הצופה,‎ 
ולנרמל ‎ אותן. ‎ ואילו ‎ האזרחים ‎ ברובם ‎ אימצו ‎ בקלות ‎ את‎ 
הטיעונים ‎ האלה.‎ 

אני ‎ סירבתי ‎ להאמין ‎ להצדקה ‎ של ‎ שפיכת ‎ הדמים, ‎ ובין‎ 
המשמרות ‎ במילואים ‎ הצטרפתי ‎ להפגות ‎ נגד ‎ המלחמה ‎ ושם‎ 
פגשתי ‎ פעילים ‎ של ‎ חד״ש. ‎ מהר ‎ מאד ‎ נתברר ‎ שיש ‎ לכך‎ 
מחיר: ‎ נאלצתי ‎ לעמוד ‎ לבד ‎ מול ‎ מה ‎ שמכונה ‎ "הקונסנזוס‎ 
הלאומי ‎ בעד ‎ המלחמה" ‎ והמון ‎ עוין. ‎ לראשונה ‎ מאז ‎ שעליתי‎ 
מברה״מ ‎ שאלתי ‎ את ‎ עצמי: ‎ האם ‎ מותר ‎ לי ‎ לחשוב ‎ אחרת?‎ 
האם ‎ מותר ‎ לי ‎ להטיל ‎ ספקות ‎ בפעילות ‎ הממשלה? ‎ הצבא?‎ 
התקשורת? ‎ האם ‎ מותר ‎ לי ‎ לחשוב ‎ שדו-קיום ‎ ושלום‎ 
אפשריים ‎ בארץ ‎ זו ‎ ללא ‎ שפיכת ‎ דמים? ‎ האם ‎ מותר ‎ לי‎ 
להתייחס ‎ לפלסטינים ‎ כבני ‎ אדם ‎ שווים, ‎ כידידים, ‎ במקום‎ 
לשנוא ‎ אותם? ‎ האם ‎ מותר ‎ לי ‎ לחוות ‎ תחושות ‎ הזדהות ‎ עם‎ 
הסבל ‎ האנושי ‎ הזה?‎ 

היום, ‎ לאחר ‎ המלחמה, ‎ אני ‎ מבין ‎ כי ‎ המבנה ‎ של ‎ החברה‎ 
הישראלית ‎ מעוות ‎ בגלל ‎ חטא ‎ קדמון: ‎ הדריסה ‎ הכוחנית ‎ של‎ 
האחר. ‎ זה ‎ החל ‎ בכיבוש ‎ המכוער, ‎ בגירוש ‎ ערבים ‎ מבתיהם,‎ 
וזה ‎ ממשיך ‎ בניצול ‎ דורסני ‎ וחזירי, ‎ שקבוצות ‎ חזקות,‎ 
האליטות ‎ הישראליות, ‎ מפעילות ‎ כלפי ‎ קבוצות ‎ אחרות:‎ 
עדות ‎ מזרח, ‎ ה״רוסים", ‎ ה״אתיופים", ‎ העובדים ‎ הזרים.‎ 

איפה ‎ המקור? ‎ בעקרונות ‎ של ‎ החברה ‎ הישראלית,‎ 
המופצים ‎ ע״י ‎ מערכת ‎ החינוך, ‎ התקשורת ‎ והצבא. ‎ חבר‎ 
כנסת, ‎ שר ‎ לשעבר ‎ ובעל ‎ ©1? ‎ מ-11]^[, ‎ עוזי ‎ לנדאו, ‎ אמר‎ 
בפורום ‎ באוניברסיטה ‎ העברית, ‎ שצריך ‎ לשלול ‎ זכויות‎ 
אזרחיות ‎ מכל ‎ אחד ‎ שלא ‎ תומך ‎ בפתרון ‎ צבאי ‎ לסכסוך ‎ יהודי-‎ 
ערבי. ‎ אל ‎ תשכח ‎ אותי, ‎ ח״כ ‎ ד״ר ‎ לנדאו, ‎ אני ‎ לא ‎ רוצה ‎ את‎ 
הזכויות ‎ שתתן ‎ המדינה ‎ הפאשיסטית ‎ שלך ‎ י 

להגיד ‎ את ‎ האמת: ‎ לא ‎ רע ‎ לי ‎ בצבא, ‎ כי ‎ אוהבים ‎ אותי ‎ שם.‎ 
אבל ‎ המערכת ‎ הצבאית ‎ היא ‎ אחד ‎ המנגנונים ‎ הזורעים ‎ את‎ 
השנאה ‎ ואת ‎ הכוחניות. ‎ לכן ‎ אינני ‎ רואה ‎ יותר ‎ הצדקה‎ 
מוסרית ‎ כלשהי ‎ להמשיך ‎ לשרת ‎ בצבא ‎ של ‎ המשטר, ‎ המפר‎ 
בצורה ‎ כה ‎ ברוטאלית ‎ קווים ‎ מנחים ‎ בסיסיים ‎ ביותר ‎ של‎ 
דמוקרטיה ‎ ואנושיות.‎ 

בחד״ש ‎ מצאתי ‎ סוף־סוף ‎ בארץ ‎ זו ‎ חברים ‎ חדשים‎ 
אמיתיים, ‎ המקבלים ‎ באהבה ‎ אותי ‎ וכל ‎ אחד ‎ אחר, ‎ ללא ‎ הבדל‎ 
מעמדי ‎ או ‎ לאומי, ‎ ערבי ‎ כיהודי, ‎ עני ‎ כמבוסס, ‎ אישה ‎ כגבר,‎ 
שרוצה ‎ להתקיים ‎ בכבוד ‎ לצד ‎ האחר ‎ ללא ‎ תאוות ‎ בצע, ‎ ללא‎ 
רצון ‎ להתחרות ‎ על ‎ חשבון ‎ של ‎ מישהו ‎ אחר.‎ 

יארוסלב ‎ יוסים, ‎ ירושלים‎ 


\כלכלה ‎ חברה/3‎ 


רוקדים ‎ על ‎ סיפון‎ "הטיטניק"‎ , 

אך ‎ ללא ‎ מוסיקה‎ 

מה ‎ יש ‎ לשלושת ‎ המועמדים ‎ לראשות ‎ הממשלה ‎ לומר ‎ על ‎ המשבר ‎ הכלכלי?‎ 


מאת ‎ אפרים ‎ דויד■‎ 

בעלי ‎ הון, ‎ כלכלנים, ‎ פוליטיקאים ‎ ואנשי ‎ תקשורת ‎ הגיעו‎ 
כמדי ‎ שנה ‎ לכינוס ‎ הכלכלי ‎ העולמי ‎ בדאבוס ‎ שבשווייץ,‎ 
שנערך ‎ בשבוע ‎ שעבר. ‎ רבים ‎ הגיעו, ‎ אבל ‎ השנה ‎ רבים ‎ יותר‎ 
החליטו ‎ להישאר ‎ בבית. ‎ הכנס ‎ היוקרתי ‎ קיבל ‎ השנה ‎ משמעות‎ 
שונה ‎ על ‎ רקע ‎ המשבר ‎ הקפיטליסטי ‎ העולמי. ‎ כותרת ‎ הכנס‎ 
השנה ‎ הייתה ‎ ־  "מעצבים ‎ את ‎ העולם ‎ לאחר ‎ המשבר". ‎ אך‎ 
בקרב ‎ בעלי ‎ ההון, ‎ הכלכלנים ‎ והפוליטיקאים, ‎ ישנם ‎ רבים ‎ שלא‎ 
רוצים ‎ לקשור ‎ את ‎ שמם ‎ למושג ‎ "משבר", ‎ וקשה ‎ להם ‎ עד‎ 
מאוד ‎ לנסות ‎ ולהתמודד ‎ עם ‎ שאלת ‎ עתידו ‎ של ‎ הקפיטליזם‎ . 

באופן ‎ לא ‎ מפתיע, ‎ המשבר ‎ לא ‎ הפריע ‎ לנציגי ‎ הממשלה,‎ 
לפוליטיקאים ‎ הבכירים ‎ ולבעלי ‎ הון ‎ מישראל ‎ להגיע ‎ לדאבוס.‎ 
ייתכן ‎ שהסיבה ‎ נעוצה ‎ בהיות ‎ ההשתתפות ‎ בכנס ‎ "הוצאה‎ 
מוכרת ‎ לצורך ‎ מס" ‎ או ‎ "הוצאה ‎ בתפקיד". ‎ וכך ‎ כל ‎ הציבור‎ 
בישראל ‎ משלם ‎ 1,700  דולר ‎ עבור ‎ בקבוק ‎ יין, ‎ או ‎ מחיר ‎ מציאה‎ 
עבור ‎ לילה ‎ במלון ‎ -  2,500  דולר. ‎ הנציגים ‎ הרשמיים ‎ של‎ 
ישראל ‎ בכנס ‎ היו ‎ נשיא ‎ המדינה ‎ שמעון ‎ פרס, ‎ נגיד ‎ בנק ‎ ישראל‎ 
סטנלי ‎ פישר, ‎ ובאופן ‎ מפתיע, ‎ עקב ‎ הבחירות ‎ הקרבות, ‎ גם ‎ יו״ר‎ 
הליכוד ‎ והטוען ‎ לכתר ‎ בנימין ‎ נתניהו, ‎ שככל ‎ הנראה ‎ סמך ‎ על‎ 
הסקרים, ‎ המצביעים ‎ על ‎ נצחונו, ‎ ולא ‎ ראה ‎ הכרח ‎ להישאר‎ 
בישראל ‎ ימים ‎ ספורים ‎ לפני ‎ הבחירות.‎ 

הנשיא ‎ פרס, ‎ הנחשב ‎ לאחד ‎ המשתתפים ‎ הפופולאריים‎ 
ביותר ‎ בפורום ‎ הכלכלי ‎ העולמי, ‎ הגיע ‎ אליו ‎ גם ‎ הפעם. ‎ פרס‎ 
מקפיד ‎ להגיע ‎ לכנס ‎ ההון ‎ והשלטון ‎ העולמי ‎ עוד ‎ מהימים,‎ 
בהם ‎ נשא ‎ בתואר ‎ "סגן ‎ יו״ר ‎ האינטרנציונל ‎ הסוציאליסטי",‎ 
והיה ‎ מנהיגה ‎ של ‎ מפלגה ‎ ששמה ‎ "העבודה". ‎ פרס, ‎ פישר‎ 
ונתניהו ‎ יכלו ‎ להיפגש ‎ בזמן ‎ הוועידה ‎ עם ‎ יו״ר ‎ חברת‎ 
המחשבים ‎ דל, ‎ מייקל ‎ דל; ‎ עם ‎ מייסד ‎ פייסבוק, ‎ מארק‎ 
צוקרברג; ‎ עם ‎ נשיא ‎ חברת ‎ סיסקו, ‎ ג׳ון ‎ צ׳יימברס, ‎ ועם ‎ ראשי‎ 
קרנות ‎ ההשקעה ‎ הלאומיות ‎ של ‎ דרום־קוריאה ‎ ומדינות‎ 
נוספות ‎ במזרח ‎ אסיה ‎ ובאירופה. ‎ פרס ‎ התנגש ‎ על ‎ הבמה ‎ עם‎ 
נשיא ‎ טורקיה, ‎ ארדואן, ‎ וסביר ‎ להניח ‎ שהוא ‎ רוצה ‎ לשכוח ‎ את‎ 
התקרית ‎ הזאת.‎ 

בטרם ‎ צאתו ‎ לדאבוס ‎ המושלגת ‎ והיקרה ‎ להחריד, ‎ הודיע‎ 
יו״ר ‎ הליכוד ‎ בנימין ‎ נתניהו, ‎ כי ‎ אם ‎ הוא ‎ ייבחר ‎ לראשות‎ 
הממשלה, ‎ הוא ‎ ישאיר ‎ את ‎ תיק ‎ האוצר ‎ בידי ‎ הליכוד ‎ ולא ‎ יעניק‎ 
אותו ‎ לאחת ‎ השותפות ‎ הקואליציוניות ‎ בממשלתו ‎ העתידית.‎ 
נתניהו ‎ אף ‎ הבהיר ‎ כי ‎ הוא ‎ יתווה ‎ את ‎ דרכה ‎ הכלכלית ‎ של‎ 
ממשלתו, ‎ גם ‎ אם ‎ לתפקיד ‎ עצמו ‎ ימונה ‎ שר ‎ אחר ‎ ממפלגתו.‎ 

לדברי ‎ נתניהו, ‎ "המשבר ‎ שאליו ‎ אנחנו ‎ נכנסים ‎ הוא ‎ כבד‎ 
מאוד, ‎ אך ‎ אנו ‎ נכנסים ‎ אליו ‎ מאוחר ‎ יותר ‎ משאר ‎ המדינות,‎ 
כיוון ‎ שבממשלות ‎ הליכוד ‎ האחרונות ‎ נעשו ‎ רפורמות ‎ חשובות‎ 
ששיפרו ‎ את ‎ מצבה ‎ של ‎ הכלכלה ‎ הישראלית". ‎ כרגיל ‎ אצל‎ 
נתניהו, ‎ יש ‎ לקרוא ‎ את ‎ דבריו ‎ בהיפוך: ‎ ישראל ‎ לא ‎ נכנסה‎ 
למשבר ‎ "מאוחר ‎ מאוד", ‎ במדינת ‎ ישראל ‎ המשבר ‎ בעיצומו‎ 


מזה ‎ חודשים ‎ רבים. ‎ יתר ‎ על ‎ כן, ‎ ה״רפורמות ‎ החשובות" ‎ כגון‎ 
פירוק ‎ מנגנוני ‎ הרווחה, ‎ פגיעה ‎ באוכלוסיות ‎ מוחלשות,‎ 
הפרטה ‎ והעמקת ‎ שילובו ‎ של ‎ המשק ‎ הישראלי ‎ בגלובליזציה‎ 
הקפיטליסטית ‎ -  רק ‎ העמיקו ‎ את ‎ השלכות ‎ המשבר ‎ ועוד‎ 
יעמיקו ‎ אותו ‎ בעתיד ‎ הקרוב. ‎ כפי ‎ שהמלחמה ‎ בעזה, ‎ לה ‎ נתניהו‎ 
היה ‎ שותף ‎ פוליטי, ‎ תתרום ‎ אף ‎ היא ‎ להעמקת ‎ המשבר.‎ 

נתניהו ‎ בוודאי ‎ זוכר ‎ את ‎ ההשלכות ‎ המקומיות ‎ של ‎ משבר‎ 
ההיי-טק ‎ באוקטובר ‎ 2000, ‎ בעת ‎ כהונתנו ‎ של ‎ מנהיג ‎ העבודה,‎ 
אהוד ‎ ברק, ‎ כראש ‎ ממשלה. ‎ המשבר ‎ ההוא ‎ הכה ‎ את ‎ ענף ‎ ההיי־‎ 
טק ‎ המקומי ‎ בדיוק ‎ עם ‎ פרוץ ‎ האינתיפאדה ‎ השנייה. ‎ השילוב‎ 
הזה ‎ בין ‎ משבר ‎ עולמי ‎ (שאז, ‎ היה ‎ "רק" ‎ ענפי) ‎ עם‎ 
ההתקוממות ‎ הפלסטינית ‎ האיץ ‎ את ‎ המשבר ‎ בישראל, ‎ ובמשך‎ 
שלוש ‎ שנים ‎ נרשם ‎ גידול ‎ שלילי ‎ בתוצר ‎ המקומי.‎ 
לא ‎ שומעת, ‎ לא ‎ רואה ‎ ולא ‎ מדבר‎ 

שלושת ‎ המתמודדים ‎ על ‎ ראשות ‎ הממשלה ‎ מזכירים ‎ את‎ 
שלושת ‎ הקופים: ‎ אחת ‎ לא ‎ שמעה ‎ על ‎ המשבר, ‎ ולכן ‎ אין ‎ לה‎ 
מה ‎ להגיד; ‎ השני, ‎ נתניהו, ‎ אינו ‎ מסוגל ‎ לראות ‎ את ‎ החורבן‎ 
החברתי ‎ והכלכלי ‎ שחולל ‎ בעת ‎ כהונתו ‎ כראש ‎ ממשלה ‎ וכשר‎ 
האוצר; ‎ והשלישי, ‎ אהוד ‎ ברק ‎ ־  לא ‎ מדבר. ‎ עבור ‎ ברק, ‎ המשבר‎ 
הוא ‎ "כמו ‎ צונאמי ‎ כלכלי"‎ (כך ‎ הוא ‎ אמר ‎ בפגישה ‎ סגורה), ‎ סוג‎ 
של ‎ תופעת ‎ טבע ‎ מצערת, ‎ שאיש ‎ אינו ‎ יכול ‎ להתמודד ‎ עמה.‎ 

אך ‎ החמור ‎ מכל ‎ הוא, ‎ שלפי ‎ הסקרים ‎ שפורסמו ‎ בימים‎ 
האחרונים, ‎ לנתניהו ‎ הסיכוי ‎ הרב ‎ ביותר ‎ להקים ‎ ממשלה.‎ 
כ״מנצח" ‎ בטרם ‎ עבר ‎ את ‎ מבחן ‎ הקלפי, ‎ התייצב ‎ מנהיג‎ 
הליכוד ‎ בדאבוס, ‎ על ‎ מנת ‎ לשמוע ‎ ולהשמיע ‎ אותן ‎ "אמיתות"‎ 
על ‎ שוק ‎ חופשי ‎ והפרטות, ‎ שהיו ‎ תשתית ‎ המשבר ‎ העולמי.‎ 
החברתי ‎ מול ‎ הכלכלי‎ 

כאמור, ‎ לא ‎ כולם ‎ הגיעו ‎ לדאבוס. ‎ נשיא ‎ ברזיל, ‎ לואיש‎ 
אינסיו ‎ דה ‎ סילבה, ‎ המכונה ‎ "לולה", ‎ העדיף ‎ השנה ‎ להשתתף‎ 
בפורום ‎ החברתי ‎ העולמי ‎ שנערך ‎ בבלם, ‎ באזור ‎ האמזונאס‎ 
בארצו. ‎ בשנה ‎ שעברה ‎ "לולה" ‎ היה ‎ בדאבוס, ‎ אך ‎ השנה, ‎ יחד‎ 
עם ‎ נשיאי ‎ ונצואלה, ‎ בוליביה, ‎ אקוואדור ‎ ופרגוואי, ‎ העדיף‎ 
להשתתף ‎ במפגש ‎ הגדול ‎ בעולם ‎ של ‎ הפעילים ‎ החברתיים ‎ נגד‎ 
הגלובליזציה ‎ הקפיטליסטית. ‎ אגב, ‎ הפורום ‎ החברתי, ‎ המתכנס‎ 
בימים ‎ אלה ‎ בברזיל, ‎ בהשתתפות ‎ 120  אלף ‎ פעילים, ‎ הוקם ‎ כדי‎ 
להוות ‎ אלטרנטיבה ‎ לפורום ‎ הכלכלי ‎ של ‎ דאבוס.‎ 

גם ‎ בשוויץ ‎ המושלגת ‎ השתתפו ‎ אלפים ‎ בהפגנות ‎ נגד‎ 
הפורום ‎ הכלכלי. ‎ בהפגנה ‎ שנערכה ‎ בקרבת ‎ דאבוס, ‎ שדוכאה‎ 
ביד ‎ קשה ‎ בידי ‎ משטרת ‎ שוויץ ‎ "השלווה", ‎ אמר ‎ אחד ‎ מפעילי‎ 
האיגודים ‎ המקצועיים ‎ לכתב ‎ הטלוויזיה ‎ הצרפתית:‎ 

"זו ‎ ההפגנה ‎ הגדולה ‎ מאז ‎ הוקם ‎ הפורום ‎ הכלכלי. ‎ אבל‎ 
בניגוד ‎ לשנה ‎ שעברה, ‎ הפורום ‎ בדאבוס ‎ דומה ‎ יותר ‎ לריקוד‎ 
האחרון ‎ שעל ‎ סיפונה ‎ של ‎ הספינה ‎ טיטניק, ‎ בטרם ‎ זו ‎ ירדה‎ 
למצולות. ‎ אבל ‎ בשונה ‎ מהטיטניק, ‎ בדאבוס ‎ בעלי ‎ הון‎ 
ופוליטיקאים ‎ רוקדים, ‎ אבל ‎ ללא ‎ צלילי ‎ התזמורת ‎ -  הנגנים‎ 
פוטרו".‎ 


בינלאומי ‎ /4‎ 


בדרום ‎ אפריקה ‎ לא ‎ •פרקו ‎ סחורות ‎ מישראל‎ 


איגוד ‎ עובדי ‎ התחבורה ‎ בדרום ‎ אפריקה ‎ הודיע, ‎ כי ‎ חבריו‎ 
לא ‎ יפרקו ‎ אוניות ‎ הנושאות ‎ סחורה ‎ מישראל, ‎ וזאת ‎ כהזדהות‎ 
עם ‎ מאבק ‎ הפלסטינים ‎ לעצמאות ‎ לאומית ‎ ובתגובה ‎ לפעולה‎ 
הרצחנית ‎ של ‎ צה״ל ‎ בעזה.‎ 

קונפדרציית ‎ האיגודים ‎ המקצועיים ‎ של ‎ דרום ‎ אפריקה ‎ ( 
ט\/0037), ‎ הוועד ‎ לסולידריות ‎ עם ‎ העם ‎ הפלסטיני ‎ וברית‎ 
הנוער ‎ הקומוניסטי ‎ של ‎ דרא״פ ‎ פרסמו ‎ הודעה ‎ משותפת,‎ 
המסבירה, ‎ כי ‎ סירובם ‎ של ‎ פועלי ‎ הנמלים ‎ לטפל ‎ בסחורות‎ 
שמקורן ‎ בישראל ‎ הוא ‎ חלק ‎ משבוע ‎ פעילות ‎ נגד ‎ מדיניות‎ 
האפרטהייד ‎ הישראלית. ‎ איגוד ‎ עובדי ‎ התחבורה ‎ גם ‎ קרא‎ 
לפועלים ‎ בכל ‎ העולם ‎ לפעול ‎ להחרמת ‎ סחורות ‎ מישראל ‎ "עד‎ 
להקמת ‎ מדינה ‎ פלסטינית ‎ עצמאית".‎ 

לדברי ‎ מזכ״ל ‎ האיגוד, ‎ רנדל ‎ האוורד, ‎ פועלי ‎ האיגוד ‎ לא‎ 
יפרקו ‎ סחורה ‎ שמקורה ‎ בישראל. ‎ האיגוד ‎ הדרום ‎ אפריקאי‎ 
הוסיף, ‎ כי ‎ הוא ‎ מצדיע ‎ "למיליוני ‎ הפועלים ‎ ברחבי ‎ העולם,‎ 
שגינו ‎ בפומבי ‎ ופעלו ‎ לבידוד ‎ מדיניות ‎ האפרטהייד‎ 
הישראלית. ‎ צעד ‎ זה ‎ יהדהד ‎ אצל ‎ פטרוניה ‎ של ‎ ישראל‎ 
בארצות-הברית, ‎ המממנים ‎ את ‎ מכונת ‎ ההרג ‎ הישראלית".‎ 

אין ‎ זו ‎ הפעם ‎ הראשונה ‎ שפועלי ‎ הנמל ‎ בדרא״פ ‎ נוקטים‎ 
צעד ‎ כזה. ‎ בשנה ‎ שעברה, ‎ סירבו ‎ עובדי ‎ הנמל ‎ וההובלה ‎ לפרוק‎ 
ספינה, ‎ שנשאה ‎ על ‎ סיפונה ‎ נשק ‎ לזימבבואה, ‎ וזאת ‎ במחאה‎ 
על ‎ שלטונו ‎ של ‎ נשיא ‎ המדינה, ‎ הגובלת ‎ בדרום ‎ אפריקה,‎ 
רוברט ‎ מוגאבה. ‎ במקרה ‎ הישראלי, ‎ הבהיר ‎ האוורד, ‎ זה ‎ כלל‎ 
לא ‎ משנה ‎ לאיגוד, ‎ אם ‎ מדובר ‎ בכלי ‎ נשק ‎ או ‎ במזון: ‎ "החרמת‎ 
הסחורות ‎ מישראל ‎ היא ‎ חלק ‎ ממסורת ‎ מאבק ‎ מפוארת ‎ של‎ 
איגודי ‎ העובדים, ‎ ובייחוד ‎ של ‎ עובדי ‎ הנמלים. ‎ ב-1963, ‎ בעת‎ 
המאבק ‎ הכלל-עולמי ‎ נגד ‎ משטר ‎ האפרטהייד, ‎ עובדי ‎ הנמל‎ 
של ‎ דנמרק ‎ סרבו ‎ לפרוק ‎ סחורה ‎ מאוניה ‎ דרום־אפריקאית.‎ 
האוניה ‎ הפליגה ‎ לשוודיה, ‎ בתקווה ‎ לפריקת ‎ המטען ‎ שם, ‎ אבל‎ 
גם ‎ בשוודיה ‎ סירבו ‎ העובדים ‎ לטפל ‎ באוניה. ‎ מאוחר ‎ יותר‎ 
הצטרפו ‎ למאבק ‎ עובדי ‎ נמל ‎ ליברפול ‎ ופועלי ‎ נמלי ‎ סן‎ 
פרנציסיקו. ‎ תושבי ‎ דרום ‎ אפריקה, ‎ ובייחוד ‎ פועלי ‎ דרא״פ,‎ 
אסירי ‎ תודה ‎ לצעדים ‎ אמיצים ‎ אלה, ‎ שננקטו ‎ לפני ‎ עשורים‎ 
רבים. ‎ המאבק ‎ המעמדי ‎ והאינטרנציונליזם ‎ של ‎ העובדים ‎ לא‎ 
מכיר ‎ גבולות". ‎ יצוין, ‎ כי ‎ בשבוע ‎ שעבר ‎ הצטרף ‎ לחרם ‎ על‎ 
סחורות ‎ מישראל ‎ גם ‎ איגוד ‎ עובדי ‎ הנמלים ‎ בחוף ‎ המערבי ‎ של‎ 
אוסטרליה.‎ 

נוסף ‎ לצעד ‎ של ‎ סירוב ‎ לפרוק ‎ סחורות, ‎ עובדי ‎ הנמלים ‎ לקחו‎ 
חלק ‎ גם ‎ בשורה ‎ של ‎ הפגנות ‎ שנערכו ‎ ברחבי ‎ דרום ‎ אפריקה.‎ 
בהפגנה ‎ ביוהנסבורג ‎ נטלו ‎ חלק ‎ ראשי ‎ איגודי ‎ הנמלים‎ 
והימאים ‎ וכן ‎ השר ‎ לענייני ‎ מודיעין ‎ לשעבר, ‎ רוני ‎ קסרליס,‎ 
מראשי ‎ המפלגה ‎ הקומוניסטית. ‎ בעיר ‎ דרבן ‎ נערכה ‎ עצרת‎ 
באצטדיון ‎ בהשתתפות ‎ מזכ״ל ‎ הפדרציה ‎ של ‎ האיגודים‎ 
המקצועיים, ‎ זחלמיזינה ‎ ואווי, ‎ ראשי ‎ המפלגה ‎ הקומוניסטית‎ 
ומנהיגי ‎ הקונגרס ‎ הלאומי ‎ האפריקאי.‎ 

ייסגר ‎ בסיס ‎ אמריקאי ‎ בקירגיזסטן‎ 

נשיא ‎ קירגיזסטן, ‎ קורמנבק ‎ בקייב, ‎ הודיע ‎ בשבוע ‎ שעבר,‎ 

כי ‎ ארצו ‎ לא ‎ תתיר ‎ יותר ‎ לארצות-הברית ‎ להשתמש ‎ בבסיס ‎ חיל‎ 
האוויר ‎ מאנאס, ‎ שממנו ‎ נוהגים ‎ מטוסים ‎ אמריקאיים ‎ להמריא‎ 
לפעולות ‎ באפגניסטן. ‎ ההחלטה ‎ צפויה ‎ להקשות ‎ באופן‎ 
מרחיק ‎ לכת ‎ על ‎ פעולות ‎ נאט״ו ‎ וארה״ב ‎ באזור.‎ 


"מדינת ‎ קנטונים" ‎ לא ‎ באה ‎ בחשבון‎ 

סלאם ‎ פיאד, ‎ ראש ‎ ממשלת ‎ הרשות ‎ הפלסטינית, ‎ ביקר‎ 
בחריפות ‎ את ‎ מנהיגי ‎ הממסד ‎ הישראלי. ‎ הוא ‎ האשים ‎ אותם, ‎ כי‎ 
בדברם ‎ על ‎ "שתי ‎ מדינות ‎ לשני ‎ העמים", ‎ הם ‎ מתכוונים ‎ בפועל‎ 
למדינת ‎ קנטונים ‎ בגדה ‎ המערבית, ‎ המנותקת ‎ מעזה.‎ 

עוד ‎ אמר ‎ פיאד, ‎ כי ‎ מנהיגי ‎ ישראל ‎ חותרים ‎ להסדר ‎ חלקי,‎ 

כדי ‎ להנציח ‎ את ‎ הכיבוש ‎ ולאפשר ‎ את ‎ הרחבת ‎ ההתנחלויות.‎ 
בכך ‎ הם ‎ מכשילים ‎ את ‎ ההסדר ‎ המדיני, ‎ המבוסס ‎ על ‎ קווי ‎ ה-4‎ 
ביוני ‎ 1967.‎ 

פיאד ‎ אמר ‎ את ‎ הדברים ‎ במסיבת ‎ עיתונאים ‎ ברמאללה ‎ (7.2‎ 
), ‎ שלושה ‎ ימים ‎ בלבד ‎ לפני ‎ הבחירות ‎ בישראל.‎ 

ארה״ב: ‎ נסגרו ‎ שלושה ‎ בנקים‎ 
נוספים ‎ בשל ‎ המשבר ‎ הקפיטליסטי‎ 

שלושה ‎ בנקים ‎ נוספים ‎ נסגרו ‎ לאחרונה ‎ בארה״ב ‎ בהוראת‎ 
הממשל: ‎ שניים ‎ מהם ‎ במדינת ‎ קליפורניה ‎ ואחד ‎ - 
בג׳ורג׳יה. ‎ שווי ‎ הנכסים ‎ הכולל ‎ של ‎ שלושת ‎ הבנקים ‎ מגיע ‎ ל-3‎ 
מיליארד ‎ דולר ‎ והיקף ‎ הכסף ‎ המופקד ‎ בהם ‎ כ-2 ‎ מיליארד‎ 
דולר.‎ 

מאז ‎ תחילת ‎ השנה ‎ נסגרו ‎ בארה״ב ‎ תשעה ‎ בנקים. ‎ בשנה‎ 
שעברה ‎ נסגרו ‎ בארה״ב ‎ 25  בנקים. ‎ סגירתם ‎ של ‎ עשרות ‎ בנקים‎ 
מצביעה ‎ על ‎ עומק ‎ המשבר ‎ הקפיטליסטי, ‎ שהוא ‎ הקשה ‎ ביותר‎ 
שפקד ‎ את ‎ ארה״ב ‎ מזה ‎ 70  שנה. ‎ הרשות ‎ לביטוח ‎ פיקדונות‎ 
בארה״ב ‎ הכריזה ‎ לאחרונה ‎ על ‎ 171  בנקים ‎ כ״בעייתיים״ ‎ - 
זינוק ‎ של ‎ 46%  בהשוואה ‎ לתחילת ‎ 2008,‎ _ 

שתי ‎ הסרבניות ‎ שוב ‎ נידונו ‎ למאסר‎ 

לאחר ‎ שהשתחררו ‎ מהכלא, ‎ הסרבניות ‎ רז ‎ בר-דוד ‎ ורון‎ 
ומאיה ‎ יחיאל■ ‎ וינד ‎ חזרו ‎ לבסיס ‎ מיט״ב ‎ בתחילת ‎ השבוע‎ 
שעבר ‎ ושוב ‎ סירבו ‎ להתגייס. ‎ הן ‎ נידונו ‎ לעשרה ‎ ימי ‎ מחבוש‎ 
על ‎ תנאי. ‎ למחרת, ‎ משעמדו ‎ בסירובן, ‎ הופעל ‎ העונש ‎ על ‎ תנאי,‎ 
ועליו ‎ הוספו ‎ 15  ימי ‎ מחבוש ‎ למאיה, ‎ שנידונה, ‎ אפוא, ‎ ל-25‎ 
ימי ‎ מחבוש. ‎ לרז ‎ הוסיפו ‎ 20  ימי ‎ מאסר, ‎ והיא ‎ נידונה ‎ ל-30‎ 
ימים ‎ בכלא. ‎ זו ‎ תקופת ‎ הכליאה ‎ החמישית ‎ של ‎ רז, ‎ הצפויה‎ 
להשתחרר ‎ מהכלא ‎ בתחילת ‎ מארס, ‎ ותקופת ‎ הכליאה ‎ השנייה‎ 
של ‎ מאיה, ‎ הצפויה ‎ להשתחרר ‎ מהכלא ‎ בסוף ‎ פברואר.‎ 

מכתבי ‎ מחאה ‎ על ‎ הכליאה ‎ החוזרת ‎ של ‎ סרבניות ‎ המצפון‎ 
יש ‎ לשלוח ‎ אל ‎ אהוד ‎ ברק, ‎ שר ‎ הביטחון, ‎ משרד ‎ הביטחון,‎ 
הקריה ‎ תל-אביב ‎ 64743. ‎ או ‎ בפקס ‎ 6975423-03.‎ 

נא ‎ להכיר: ‎ הטלוויזיה ‎ החברתית‎ 

מפגש ‎ היכרות ‎ עם ‎ הטלוויזיה ‎ החברתית ‎ יתקיים ‎ ביום ‎ א׳,‎ 

15  בפברואר, ‎ בשעה ‎ 18:30  בתל-אביב.‎ 

הטלוויזיה ‎ החברתית ‎ מקימה ‎ מערכת ‎ חדשות ‎ עצמאית,‎ 
המבוססת ‎ על ‎ מתנדבים, ‎ לסיקור ‎ המציאות ‎ בישראל ‎ מנקודת‎ 
מבט ‎ ביקורתית, ‎ והיא ‎ מעוניינת ‎ לצרף ‎ אליה ‎ כתבים,‎ 
תחקירנים, ‎ עורכי ‎ וידאו, ‎ קריינים, ‎ בוני ‎ אתרים ‎ ומתרגמים‎ 
לערבית ‎ ולאנגלית. ‎ מפגש ‎ ההיכרות ‎ נועד ‎ למסור ‎ מידע ‎ נוסף‎ 
על ‎ פעילות ‎ הטלוויזיה ‎ החברתית, ‎ בה ‎ על ‎ פי ‎ הגדרת ‎ פעיליה‎ 
"משודרים ‎ מדי ‎ יום ‎ מחדלי ‎ השלטון ‎ ועוולות ‎ בעלי ‎ ההון".‎ 

פרטים ‎ נוספים ‎ על ‎ המפגש ‎ -  בטלפון ‎ 5187793-03, ‎ או‎ 
באתר: ‎ 500131. 019.11  ./\ד.₪^‎ 


עובדים ‎ /5‎ 


ההסכם ‎ הקיבוצי ‎ החדש ‎ פוגע ‎ במאבטחים‎ 


הפורום ‎ לאכיפת ‎ זכויות ‎ עובדים, ‎ בו ‎ חברים ‎ הארגונים ‎ קו‎ 
לעובד, ‎ האגודה ‎ לזכויות ‎ האזרח, ‎ איתך, ‎ שדולת ‎ הנשים‎ 
בישראל ‎ והתוכנית ‎ הקלינית ‎ למשפט ‎ ורווחה ‎ באוניברסיטת‎ 
תל-אביב, ‎ הגיש ‎ לשר ‎ התמ״ת, ‎ אל■ ‎ ■שי, ‎ התנגדות ‎ לכוונתו‎ 
להוציא ‎ צו ‎ שירחיב ‎ את ‎ ההסכם ‎ הקיבוצי ‎ החדש ‎ של ‎ עובדי‎ 
השמירה, ‎ עליו ‎ חתמו ‎ ההסתדרות ‎ וארגון ‎ חברות ‎ השמירה.‎ 

לפי ‎ ההסכם ‎ הקודם, ‎ החל ‎ כיום, ‎ עובד ‎ בשמירה ‎ זכאי‎ 
להפרשה ‎ לקרן ‎ פנסיה ‎ לאחר ‎ ששה ‎ חודשי ‎ עבודה ‎ ובאופן‎ 
רטרואקטיבי, ‎ מתחילת ‎ עבודתו. ‎ לפי ‎ ההסכם ‎ החדש, ‎ אותו‎ 
נדרש ‎ ישי ‎ לאשר, ‎ עובד ‎ שמירה ‎ זכאי ‎ לפנסיה ‎ לאחר ‎ ששה‎ 
חודשים, ‎ אך ‎ לא ‎ באופן ‎ רטרואקטיבי. ‎ שינוי ‎ זה ‎ פירושו ‎ -  הפסד‎ 
משמעותי ‎ של ‎ זכויות ‎ פנסיוניות.‎ 

כבר ‎ לפני ‎ כשנה ‎ פנו ‎ הארגונים ‎ לשר ‎ ישי ‎ והתריעו ‎ בפניו, ‎ כי‎ 
הסכם ‎ הפנסיה ‎ הכללי, ‎ שנחתם ‎ בין ‎ ההסתדרות ‎ לארגוני‎ 
המעסיקים, ‎ יפחית ‎ בעתיד ‎ את ‎ זכויות ‎ העובדים ‎ המוחלשים‎ 
בישראל. ‎ צו ‎ ההרחבה ‎ הנוכחי ‎ מוכיח, ‎ כי ‎ אכן ‎ זה ‎ מה ‎ שקורה.‎ 

"נוכח ‎ העובדה, ‎ שמדובר ‎ במקצוע ‎ בו ‎ יש ‎ סכנות ‎ ממשיות‎ 
לחיי ‎ העוסקים ‎ בו, ‎ אנו ‎ קוראים ‎ לך ‎ שלא ‎ להרחיב ‎ את ‎ ההסכם,‎ 
עד ‎ שלא ‎ יועלו ‎ גובה ‎ ההפרשות״ ‎ -  כתב ‎ עו״ד ‎ ערן ‎ גולן, ‎ חבר‎ 
הוועד ‎ המנהל ‎ של ‎ קו ‎ לעובד, ‎ והוסיף, ‎ שהזכאות ‎ להפרשה‎ 
לקרן ‎ פנסיה ‎ חייבת ‎ לחול ‎ מיום ‎ עבודתו ‎ הראשון ‎ של ‎ העובד.‎ 

עוד ‎ כותבים ‎ הארגונים ‎ כי ‎ ההסכם ‎ נחתם ‎ מבלי ‎ שאושר ‎ על‎ 
ידי ‎ העובדים ‎ בענף ‎ השמירה, ‎ וכי ‎ בענף ‎ זה ‎ לא ‎ נערכו ‎ בחירות‎ 
מזה ‎ שנים. ‎ בית ‎ הדין ‎ האזורי ‎ לעבודה ‎ קבע ‎ לאחרונה, ‎ כי ‎ "דמי‎ 
הארגון, ‎ אותם ‎ מקבלת ‎ ההסתדרות ‎ מהעובדים, ‎ נאמדים‎ 
בעשרות ‎ מיליוני ‎ שקלים ‎ בשנה. ‎ במצב ‎ הקיים, ‎ עיקר ‎ תפקידה‎ 
של ‎ ההסתדרות ‎ מתמצה ‎ בגביית ‎ דמי ‎ ארגון".‎ 

כל ‎ שבוע ‎ נהרג ‎ עובד ‎ בתאונת ‎ עבודה‎ 

55  עובדים ‎ נהרגו ‎ כתוצאה ‎ מתאונות ‎ עבודה ‎ בשנת ‎ 2008,‎ 
מתוכם ‎ 45  עובדים ‎ ישראלים ‎ ו-10 ‎ מהגרי ‎ עבודה ‎ ופועלים‎ 
פלסטינים ‎ מהשטחים. ‎ נתון ‎ זה ‎ משקף ‎ שיעור ‎ של ‎ 1.96  פגיעות‎ 
קטלניות ‎ ל-ססס‎ ,100 ‎ עובדים ‎ -  כך ‎ מסר ‎ בשבוע ‎ שעבר ‎ ■ורם‎ 
אלעזרי, ‎ מפקח ‎ עבודה ‎ ראשי ‎ במשרד ‎ התמ״ת.‎ 

מהנתונים ‎ עולה, ‎ כי ‎ בענף ‎ הבנייה ‎ ובבנייה ‎ ההנדסית ‎ נרשמו‎ 
מספר ‎ מקרי ‎ המוות ‎ כתוצאה ‎ מתאונות ‎ עבודה ‎ הגבוה ‎ ביותר:‎ 
23  עובדים ‎ נהרגו ‎ באתרי ‎ בנייה, ‎ והם ‎ מהווים ‎ 42  אחוז ‎ מכלל‎ 
תאונות ‎ העבודה ‎ הקטלניות. ‎ עם ‎ זאת, ‎ הממוצע ‎ החמש-שנתי‎ 
של ‎ ענף ‎ זה ‎ עומד ‎ על ‎ 23.4  הרוגים ‎ בשנה ‎ -  ירידה ‎ מתמדת‎ 
במספר ‎ ההרוגים ‎ בשיעור ‎ ממוצע ‎ של ‎ כ-6% ‎ בשנה.‎ 

ענף ‎ התעשייה ‎ הינו ‎ השני ‎ מבחינת ‎ שיעור ‎ ההרוגים: ‎ 20 
עובדים ‎ נהרגו ‎ בתאונות ‎ עבודה ‎ בתעשייה‎ (36% ‎ מכלל ‎ תאונות‎ 
העבודה ‎ הקטלניות), ‎ כאשר ‎ הממוצע ‎ החמש-שנתי ‎ עומד ‎ על‎ 
18  הרוגים ‎ בשנה. ‎ בתעשייה ‎ דווקא ‎ ניכרת ‎ מגמת ‎ עלייה‎ 
במספר ‎ ההרוגים, ‎ בשיעור ‎ ממוצע ‎ של ‎ כ-11% ‎ בשנה. ‎ ענף‎ 
החקלאות ‎ הוא ‎ השלישי ‎ מבחינת ‎ שיעור ‎ ההרוגים: ‎ 4  עובדים,‎ 
וביתר ‎ הענפים ‎ נהרגו ‎ 8  עובדים.‎ 

מנתוני ‎ משרד ‎ התמ״ת ‎ עולה ‎ עוד, ‎ כי ‎ 18  עובדים ‎ נהרגו‎ 
כתוצאה ‎ מנפילה ‎ מגובה. ‎ התאונות ‎ האופייניות ‎ הן: ‎ נפילות‎ 
מפיגומים, ‎ נפילות ‎ לפירים, ‎ נפילות ‎ מגגות ‎ שבירים, ‎ נפילות‎ 
במהלך ‎ התקנות ‎ או ‎ פירוקים ‎ מעמודים ‎ וממקומות ‎ גבוהים.‎ 


הישג ‎ לתושבי ‎ רמת ‎ השרון‎ 

לא ‎ ייבבה ‎ מבנה ‎ במתחם ‎ תע״ש‎ 
עד ‎ לבדיקת ‎ זיהום ‎ המים ‎ והקרקע‎ 

שרה ‎ גדות, ‎ שופטת ‎ בית ‎ המשפט ‎ המחוזי ‎ בתל ‎ אביב,‎ 
הורתה ‎ למוסדות ‎ התכנון ‎ ולמנהל ‎ מקרקעי ‎ ישראל ‎ שלא ‎ לקדם‎ 
את ‎ התוכנית ‎ להפיכת ‎ מתחם ‎ תע״ש ‎ ברמת ‎ השרון ‎ לאזור‎ 
מגורים, ‎ תעשייה ‎ ושירותים, ‎ לפני ‎ שייערך ‎ סקר ‎ מקיף ‎ למיפוי‎ 
זיהום ‎ המים ‎ והקרקע ‎ באזור. ‎ החשש ‎ הוא ‎ שהקרקע ‎ במתחם,‎ 
המשתרע ‎ על ‎ פני ‎ 7,500  דונם, ‎ רוויה ‎ חומרים ‎ מסוכנים,‎ 
כתוצאה ‎ מפעילות ‎ תעשייתית ‎ רבת ‎ שנים ‎ של ‎ מפעלי ‎ התעשייה‎ 
הצבאית ‎ במקום.‎ 

בהחלטתה, ‎ קיבלה ‎ השופטת ‎ את ‎ עתירתן ‎ של ‎ עמותת ‎ "אדם‎ 
טבע ‎ ודין״ ‎ ועמותת ‎ ״אחלה ‎ -  איכות ‎ חיים ‎ לתושבי ‎ השרון"‎ 
נגד ‎ עיריית ‎ הרצליה, ‎ המועצה ‎ האזורית ‎ דרום ‎ השרון ‎ ועיריות‎ 
רמת ‎ השרון ‎ והוד ‎ השרון. ‎ העיריות ‎ פועלות ‎ מזה ‎ תקופה‎ 
ארוכה, ‎ כדי ‎ לנצל ‎ את ‎ שטחי ‎ הנדל״ן ‎ במתחם ‎ תע״ש ‎ ולהקים‎ 
בו ‎ מתחם ‎ מגורים ‎ יוקרתי, ‎ ובו ‎ 23  אלף ‎ יחידות ‎ דיור.‎ 

לפני ‎ עשר ‎ שנים ‎ החליטה ‎ הממשלה ‎ לפנות ‎ את ‎ מתחם‎ 
תע״ש ‎ ברמת ‎ השרון, ‎ ולטהר ‎ את ‎ השטח, ‎ בו ‎ פעלו ‎ מפעלים‎ 
שהשתמשו, ‎ בין ‎ היתר, ‎ במתכות ‎ כבדות, ‎ בחומרי ‎ נפץ, ‎ ברעלים‎ 
ובדלקים. ‎ לפי ‎ התוכנית, ‎ מימון ‎ הפעולות ‎ היקרות ‎ של ‎ טיהור‎ 
הקרקע ‎ יגיע ‎ משיווקה ‎ במחיר ‎ גבוה ‎ בשל ‎ מיקומה ‎ המבוקש.‎ 
אלא ‎ שעד ‎ כה ‎ לא ‎ בוצע ‎ סקר ‎ שבדק ‎ את ‎ היקפי ‎ הזיהום, ‎ אופיו‎ 
ומיקומו. ‎ סקר ‎ זיהום ‎ מים ‎ אמנם ‎ בוצע, ‎ אך ‎ ממצאיו ‎ טרם‎ 
גובשו. ‎ אך ‎ למרות ‎ הנתונים ‎ הלוקים ‎ בחסר, ‎ הוועדה ‎ המחוזית,‎ 
האחראית ‎ לפרויקט, ‎ המשיכה ‎ בקידומו ‎ והורתה ‎ על ‎ הפקדת‎ 
תוכנית ‎ בניה.‎ 

העמותות ‎ הסבירו ‎ בבית ‎ המשפט, ‎ כי ‎ הוועדה ‎ המחוזית‎ 
החליטה ‎ לקדם ‎ את ‎ התוכנית ‎ מבלי ‎ שיהיו ‎ בפניה ‎ נתוני ‎ אמת‎ 
עדכניים ‎ ומלאים ‎ על ‎ אודות ‎ מיקום ‎ זיהומי ‎ הקרקע ‎ וזיהומי ‎ מי‎ 
התהום ‎ במקום, ‎ סוג ‎ החומרים ‎ המסוכנים, ‎ כמותם ‎ וריכוזם,‎ 
ומבלי ‎ שנקבעו ‎ דרכי ‎ הטיהור, ‎ אמצעי ‎ הטיהור ‎ ומקורות‎ 
המימון ‎ לכך. ‎ עוד ‎ טענו ‎ העמותות ‎ כי ‎ מדובר ‎ בתוכנית ‎ רשלנית,‎ 
אשר ‎ בידי ‎ מתכנניה ‎ לא ‎ היה ‎ קיים ‎ מידע ‎ מוסמך ‎ ומלא ‎ על‎ 
הסיכונים ‎ שבמקום.‎ 

השופטת ‎ קיבלה, ‎ כאמור, ‎ את ‎ עמדת ‎ העמותות ‎ וקבעה, ‎ כי‎ 
ההחלטה ‎ להפקיד ‎ את ‎ התוכנית ‎ בדבר ‎ בנייה ‎ באתר ‎ לוקה‎ 
בחוסר ‎ סבירות, ‎ נוכח ‎ היעדרה ‎ של ‎ תשתית ‎ עובדתית ‎ מהימנה,‎ 
ראויה ‎ ומספקת ‎ בנושא ‎ זיהום ‎ המים ‎ והקרקע ‎ ־  ולכן ‎ דינה‎ 
להתבטל. ‎ היא ‎ קבעה ‎ עוד, ‎ כי ‎ סקרי ‎ הקרקע ‎ שנעשו ‎ עד ‎ כה ‎ הם‎ 
היסטוריים ‎ ובלתי-מספקים, ‎ ופסקה ‎ לעיריות ‎ הנתבעות‎ 
תשלום ‎ הוצאות ‎ משפט ‎ בסכום ‎ של ‎ 30  אלף ‎ שקלים.‎ 

ב״אדם ‎ טבע ‎ ודין" ‎ ברכו ‎ על ‎ ההחלטה ‎ וציינו, ‎ כי ‎ ההחלטה‎ 
שמה ‎ קץ ‎ לתפיסת ‎ עולם ‎ מעוותת, ‎ לפיה ‎ המדינה ‎ יכולה ‎ לקדם‎ 
תוכניות ‎ בנייה ‎ על ‎ קרקעות ‎ שזיהמה ‎ במשך ‎ עשרות ‎ שנים, ‎ תוך‎ 
פגיעה ‎ בבריאות ‎ הציבור, ‎ לפני ‎ שהכירה ‎ בחובתה ‎ לטפל ‎ בהן.‎ 
בעמותה ‎ ציינו, ‎ כי ‎ בישראל ‎ ישנם ‎ כיום ‎ רבבות ‎ דונמים ‎ של‎ 
קרקעות, ‎ שאינם ‎ מנוצלים ‎ כתוצאה ‎ מזיהום ‎ לאורך ‎ שנים,‎ 
ואילו ‎ הממשלה ‎ מתנערת ‎ מאחריותה ‎ לדאוג ‎ לשיקומם.‎ 


עובד ‎ נמל ‎ חיפה ‎ מתנגדים ‎ לנמל ‎ פוס׳‎ 


בעוד ‎ עובדי ‎ הנמל ‎ מציינים ‎ את ‎ הצלחתם ‎ לדחות ‎ את‎ 
ההחלטה ‎ בדבר ‎ הפרטה ‎ חלקית ‎ של ‎ נמלי ‎ הים ‎ הקיימים‎ (ר׳ ‎ "זו‎ 
הדרך׳ ‎ 4.2), ‎ הנחית ‎ עליהם ‎ שר ‎ התחבורה ‎ שאול ‎ מופז ‎ מכה‎ 
נוספת: ‎ השר ‎ החליט ‎ להקצות ‎ 800  מיליון ‎ שקלים ‎ להקמת ‎ נמל‎ 
פרטי ‎ בתחומי ‎ העיר ‎ חיפה.‎ 

מאיר ‎ תורגימן, ‎ יו״ר ‎ ועד ‎ העובדים ‎ בנמל ‎ חיפה, ‎ הודיע‎ 
בתגובה, ‎ כי ‎ העובדים ‎ ישביתו ‎ את ‎ העבודה ‎ בנמלי ‎ חיפה‎ 
ואשדוד, ‎ עד ‎ שהשר ‎ יחזור ‎ בו ‎ מהחלטתו. ‎ תורג׳מן ‎ הביע‎ 
התנגדות ‎ נחרצת ‎ להעברת ‎ הנמל ‎ החדש, ‎ המוקם ‎ בסמיכות‎ 
לנמל ‎ חיפה ‎ הקיים, ‎ לידיים ‎ פרטיות, ‎ והדגיש, ‎ כי ‎ כל ‎ נמל‎ 
שיוקם ‎ בישראל ‎ יטופל ‎ בידי ‎ עובדי ‎ הנמלים. ‎ כל ‎ ניסיון ‎ להקמת‎ 
נמל ‎ פרטי, ‎ התריע ‎ תורג׳מן, ‎ יגרום ‎ למשבר ‎ כלכלי, ‎ כיוון ‎ ששני‎ 
הנמלים ‎ הראשיים ‎ חיפה ‎ ואשדוד ‎ יסגרו ‎ שעריהם ‎ ויצאו‎ 
למלחמת ‎ עולם.‎ 

תורג׳מן ‎ ביקש ‎ מעיני, ‎ יו״ר ‎ ההסתדרות, ‎ להכריז ‎ על ‎ סכסוך‎ 
עבודה ‎ בנושא ‎ מסירת ‎ ניהול ‎ נמל ‎ לחברה ‎ פרטית.‎ 

ההסתדרות ‎ בהוד ‎ השרון ‎ תכריז‎ 
שביתה ‎ בגד ‎ פיטורים ‎ בעירייה‎ 

שאול■ ‎ דור, ‎ יר׳ר ‎ ההסתדרות ‎ בהוד ‎ שרון, ‎ הודיע ‎ למנכ״ל‎ 
העירייה, ‎ נתן ‎ אברהם, ‎ כי ‎ אם ‎ העירייה ‎ תחל ‎ בפיטורי ‎ עובדים,‎ 
ההסתדרות ‎ תכריז ‎ על ‎ סכסוך ‎ עבודה ‎ ועל ‎ שביתה ‎ ללא ‎ הגבלת‎ 
זמן ‎ של ‎ עובדי ‎ העירייה.‎ 

עיריית ‎ הוד ‎ השרון ‎ מתכננת ‎ פיטורי ‎ עובדים ‎ במסגרת ‎ מה‎ 
שמכונה ‎ "תוכנית ‎ הבראה". ‎ אך ‎ יו״ר ‎ ההסתדרות ‎ הבהיר,‎ 
שהכיסוי ‎ השקוף ‎ של ‎ "תוכנית ‎ הבראה" ‎ לא ‎ ימנע ‎ את‎ 
ההתנגדות ‎ הנחרצת ‎ לפיטורי ‎ עובדים. ‎ שאולי ‎ דור ‎ קרא ‎ לראש‎ 
העירייה ‎ לקצץ ‎ בתקציבי ‎ המנגנון ‎ ולא ‎ בפרנסת ‎ העובדים.‎ 

"עיר ‎ לכולנו" ‎ מתנגדת ‎ להחלטה‎ 
בדבר ‎ הפרטת ‎ בריכת ‎ גורדון‎ 

תנועת ‎ עיר ‎ לכולנו ‎ מתנגדת ‎ להפרטה ‎ של ‎ בריכת ‎ גורדון‎ 
המחודשת, ‎ אותה ‎ מציעה ‎ הנהלת ‎ עיריית ‎ ת״א-יפו, ‎ ותובעת‎ 
שהבריכה ‎ תופעל ‎ בידי ‎ אגף ‎ הספורט ‎ העירוני. ‎ אם ‎ הנהלת‎ 
העירייה ‎ לא ‎ תשנה ‎ את ‎ דעתה, ‎ השבוע ‎ אמור ‎ להתפרסם ‎ מכרז‎ 
פומבי ‎ לניהול ‎ הבריכה ‎ בידי ‎ זכיין ‎ פרטי.‎ 

בריכת ‎ גורדון ‎ הייתה ‎ במשך ‎ שנים ‎ הבריכה ‎ האולימפית‎ 
הציבורית ‎ היחידה ‎ בת״א-יפו, ‎ שהמים ‎ בה ‎ מליחים. ‎ בתחילת‎ 
העשור ‎ הוחלט ‎ בעירייה ‎ להרוס ‎ את ‎ הבריכה, ‎ ולפני ‎ שלוש‎ 
שנים ‎ החלה ‎ ההריסה. ‎ אך ‎ בעקבות ‎ מאבק ‎ ציבורי ‎ רחב,‎ 
שניהלו ‎ תושבים, ‎ אישי ‎ ציבור ‎ ואנשי ‎ תרבות, ‎ נקבע ‎ כי ‎ העירייה‎ 
תמשיך ‎ להפעיל ‎ את ‎ הבריכה ‎ לאחר ‎ שיתבצעו ‎ במקום ‎ שינויים.‎ 
אולם ‎ העירייה ‎ נסוגה ‎ מהבטחתה ‎ ונערכת ‎ להפרטת ‎ הבריכה.‎ 

רוחיק ‎ גלעד ‎ וולנר, ‎ חברת ‎ המועצה ‎ בסיעת ‎ "עיר‎ 
לכולנו", ‎ הבהירה, ‎ כי ‎ "עיר ‎ לכולנו" ‎ מתנגדת ‎ להפרטה ‎ של‎ 
בריכת ‎ גורדון, ‎ ובכך ‎ מייצגת ‎ את ‎ עמדות ‎ המנויים.‎ 


עובדי ‎ ויטה ‎ הפגינו ‎ מול‎ 
משרד ‎ האוצר ‎ ומול ‎ הבנקים‎ 

יותר ‎ מ-200 ‎ מעובדי ‎ מפעל ‎ "ויטה ‎ פרי ‎ גליל", ‎ רובם ‎ תושבי‎ 
הצור ‎ הגלילית, ‎ הפגינו ‎ בשבוע ‎ שעבר ‎ מול ‎ משרד ‎ האוצר‎ 
בירושלים ‎ ומול ‎ הנהלות ‎ הבנקים ‎ לאומי ‎ ודיסקונט ‎ בתל ‎ אביב.‎ 
במהלך ‎ ההפגנות ‎ חסמו ‎ העובדים ‎ את ‎ הכביש ‎ והתעמתו ‎ עם‎ 
שוטרים.‎ 

"ההפגנה ‎ הייתה ‎ יריית ‎ הפתיחה ‎ במאבק ‎ חסר ‎ פשרות ‎ למען‎ 
פרנסתם ‎ של ‎ עובדי ‎ ׳ויטה ‎ פרי ‎ גליל׳. ‎ יש ‎ בקרבנו ‎ משפחות‎ 
במצב ‎ קשה ‎ מאוד, ‎ וסגירת ‎ הפעילות ‎ משמעותה ‎ חורבן ‎ עבורן.‎ 
אנחנו ‎ כנראה ‎ לא ‎ מעניינים ‎ את ‎ הממשלה ‎ והבנקים״ ‎ -  אמר‎ 
יו" ‎ ר  ועד ‎ העובדים, ‎ מוט■ ‎ חזיזה.‎ 

■ובה ‎ פרטוק, ‎ יו״ר ‎ מרחב ‎ גליל ‎ עליון ‎ בהסתדרות, ‎ הדגיש:‎ 
"קריסה ‎ של ‎ ׳ויטה ‎ פרי ‎ גליל׳ ‎ משמעותה ‎ קריסה ‎ של ‎ הצור‎ 
הגלילית. ‎ זה ‎ מפעל ‎ שפרנסת ‎ האזור ‎ כולו ‎ תלויה ‎ בו. ‎ אני ‎ לא‎ 
רוצה ‎ לחשוב, ‎ מה ‎ יהיה, ‎ אם ‎ הוא ‎ ייסגר".‎ 

מפעל ‎ "ויטה ‎ פרי ‎ גליל" ‎ בחצור ‎ הגלילית ‎ מעסיק ‎ כ-200‎ 
עובדים ‎ קבועים ‎ וכ-400 ‎ עובדים ‎ עונתיים. ‎ לפני ‎ שלושה‎ 
שבועות, ‎ הגישו ‎ בנק ‎ לאומי ‎ ודיסקונט ‎ בקשה ‎ לכינוס ‎ נכסים‎ 
של ‎ חברת ‎ "ויטה", ‎ הבעלים ‎ של ‎ המפעל. ‎ זאת ‎ ,לאחר‎ 
שהחברה ‎ צברה ‎ חובות ‎ של ‎ 160  מליון ‎ שקל ‎ לבנקים ‎ ועוד‎ 
עשרות ‎ מיליוני ‎ שקלים ‎ לספקים ‎ ולחקלאים. ‎ ההסתדרות‎ 
והעובדים ‎ דורשים ‎ מהממשלה ‎ ומהבנקים ‎ להירתם ‎ ולדאוג‎ 
להמשך ‎ קיומו ‎ של ‎ המפעל. ‎ מההסתדרות ‎ נמסר ‎ כי ‎ "מדובר‎ 
במפעל ‎ רווחי ‎ ולכן ‎ יש ‎ צידוק ‎ להצלתו".‎ 

שיא ‎ של ‎ 27  שנה ‎ באו־ה״ב:‎ 

626  אלף ‎ תביעות ‎ חדשות‎ 
לדמי ‎ אבטלה‎ 

מספר ‎ התביעות ‎ לדמי ‎ אבטלה ‎ בשבוע ‎ הראשון ‎ של ‎ פברואר‎ 
הגיע ‎ בארצות-הברית ‎ לשיא ‎ שלא ‎ היה ‎ כמותו ‎ מאז ‎ אוקטובר‎ 
1982.‎ 

המוני ‎ המובטלים ‎ הנוספים, ‎ שנרשמו ‎ לקבלת ‎ דמי ‎ אבטלה,‎ 
מעידים ‎ על ‎ ההחמרה ‎ חסרת ‎ התקדים ‎ בהיקף ‎ האבטלה‎ 
בארה״ב. ‎ לפי ‎ תחזיות ‎ שונות, ‎ האבטלה ‎ בארה״ב ‎ עלולה‎ 
להגיע ‎ השנה ‎ ל-8% ‎ מכוח ‎ העבודה.‎ 

במהלך ‎ שנת ‎ 2008  פוטרו ‎ בארצות ‎ הברית ‎ 2.6  מיליון‎ 
עובדים ‎ שכירים ‎ ־  הנתון ‎ הגדול ‎ ביותר ‎ מאז ‎ שנת ‎ 1945. ‎ שיעור‎ 
האבטלה ‎ במשק ‎ האמריקני ‎ הגיע ‎ בדצמבר ‎ ל-7.2% ‎ מכוח‎ 
העבודה ‎ -  הגבוה ‎ ביותר ‎ זה ‎ 16  שנה.‎ 
אובדן ‎ מקומות ‎ העבודה ‎ במפעלי ‎ התעשייה ‎ בארה״ב ‎ הגיע‎ 
בשנה ‎ שעברה ‎ ל-149 ‎ אלף ‎ משרות; ‎ בסקטור ‎ השירותים‎ 
העסקיים ‎ והמקצועיים, ‎ -  ל-113 ‎ אלף ‎ משרות, ‎ ובענף ‎ הבנייה‎ 
-ל-101 ‎ אלף ‎ משרות.‎ 


ת״ל ‎ 26205, ‎ ת״א ‎ 61261, ‎ □ל׳ ‎ 6293944-03, ‎ פקס ‎ 03־6297263, ‎ 8.11־013141.01 ‎ @0}111‎ 
אתר ‎ מק״י‎ :  11.§'1.01^131מ.^^¥<‎ ,  אתר ‎ חד״ש ‎ :  11.§'13811.01>1¥1¥1¥.113‎ 


